
OPĆINA HLEBINE



VODIČ ZA GRAĐANE 
UZ PRORAČUN OPĆINE HLEBINE 
ZA 2021. GODINU










I. UVOD
Kako bi svima približili transparentnost financiranja iz općinskog proračuna, pripremili smo Vodič za građane kojim želimo na razumljiv način prikazati na što se planiraju utrošiti proračunska sredstva.


II. OPĆENITO O PRORAČUNU I NJEGOVOM SADRŽAJU


Što je proračun?

Proračun je temeljni financijski akt koji utvrđuje plan financiranja svih aktivnosti i projekata za proračunsku, odnosno kalendarsku godinu.
Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za dvije godine unaprijed.
Propis kojim su regulirana sva pitanja vezana uz proračun je Zakon o proračunu („Narodne novine“ broj 87/08., 136/12. i 15/15.).

Tko donosi proračun?

Proračun donosi predstavničko tijelo općine (Općinsko vijeće Općine Hlebine) do kraja tekuće godine za narednu proračunsku godinu.
Prijedlog proračuna i projekcije utvrđuje Općinski načelnik Općine Hlebine kao izvršno tijelo, te ih podnosi Općinskom vijeću na donošenje do 15. studenoga tekuće godine.
Proračun se nakon donošenja objavljuje u Službenom glasniku Koprivničko – križevačke županije i na službenim internet stranicama Općine Hlebine – www.hlebine.hr.

Sadržaj proračuna

Proračun jedinice lokalne i područne (regionalne) samouprave sastoji se od općeg i posebnog dijela te plana razvojnih programa.

OPĆI DIO sastoji se od Računa prihoda i rashoda, Računa financiranja te Viška prihoda i primitaka.
POSEBNI DIO je plan rashoda i izdataka iskazanih po nositeljima, korisnicima, programima i podrobnim namjenama.
PLAN RAZVOJNIH PROGRAMA sadrži prikaz planiranih investicija i kapitalnih ulaganja općine.














III. KRATKI PRIKAZ PRORAČUNA ZA 2021. GODINU

Jedno od najvažnijih načela proračuna je da isti mora biti uravnotežen.
U 2021. godini planirani rashodi i izdaci su u iznosu 6.200.000,00 kuna, planirani prihodi i primici u iznosu 5.400.000,00, kuna što uz planirani višak u iznosu 800.000,00 kuna čini ravnotežu.
Ukupna visina planiranih prihoda i raspoloživih sredstava iz prethodne godine mora pokrivati ukupnu visinu planiranih rashoda.


	PLANIRANI PRIHODI
ZA 2021. GODINU
	
5.400.000,00

	PRIHODI POSLOVANJA
	5.350.000,00

	Prihodi od poreza (61)
	2.600.000,00

	Pomoći iz inozemstva i subjekata unutar općeg proračuna (63)
	
1.952.500,00

	Prihodi od imovine (64)
	549.000,00

	Prihodi od upravnih i administrativnih pristojbi (65)
	
292.000,00

	PRIHODI OD PRODAJE NEFINANCIJSKE IMOVINE
	50.000,00

	Prihodi od prodaje neproizvedene dugotrajne imovine (71)
	50.000,00

















Struktura prihoda i primitaka



Prihodi od poreza odnose se na porez i prirez na dohodak, porez na promet nekretnina, porez na korištenje javnih površina, porez na potrošnju alkoholnih i bezalkoholnih pića.

Pomoći se odnose na pomoći iz županijskog i državnog proračuna za određene kapitalne projekte, tekuće pomoći iz županijskog, državnog i općinskih proračuna, pomoći od izvanproračunskih korisnika (HZZ) za financiranje plaća zaposlenih na radovima za pomoć u kući, te pomoći iz državnog proračuna temeljem prijenosa EU sredstava za kapitalne projekte koji će se prijavljivati na otvorene natječaje.

Prihodi od imovine obuhvaćaju kamate, naknade za koncesije, prihode od zakupa državnog poljoprivrednog zemljišta, naknade za legalizaciju, naknade za zauzetost eksploatacijskog polja, i dr.
Prihodi od upravnih i administrativnih pristojbi odnose se na prihode od prodaje državnih biljega, vodni doprinos, šumski doprinos, grobljanske naknade, komunalni doprinos i komunalne naknade.

	Prihodi od upravnih i administrativnih pristojbi, pristojbi po posebnim propisima i naknadama obuhvaćaju grobljansku naknadu, ukop, kupnje grobnih mjesta, vodni i šumski doprinos, promjenu namjene poljoprivrednog zemljišta, komunalnu naknadu i doprinos.

	Prihodi od prodaje neproizvedene dugotrajne imovine odnose se na prodaju zemljišta.


 

	

PLANIRANI RASHODI I IZDACI ZA 2021. GODINU

	
6.200.000,00

	RASHODI POSLOVANJA
	2.771.400,00

	Rashodi za zaposlene (31)
	541.500,00

	Materijalni rashodi (32)
	900.900,00

	Financijski rashodi (34)
	7.500,00

	Pomoći dane u inozemstvo i unutar općeg proračuna (36)
	80.000,00

	Naknade građanima i kućanstvima (37)
	568.000,00

	Ostali rashodi (38)
	673.500,00

	RASHODI
ZA NABAVU NEFINANCIJSKE IMOVINE
	3.428.600,00

	Rashodi za nabavu proizvedene dugotrajne imovine (42)
	2.248.500,00

	Rashodi za dodatna ulaganja na nefinancijskoj imovini (45)
	1.180.100,00








IV.  PROGRAMI, PROJEKTI I AKTINOSTI KOJI SE FINANCIRAJU IZ PRORAČUNA

U nastavku dajemo prikaz rashoda i izdataka po nositeljima, korisnicima, programima i podrobnim namjenama.

RAZDJEL 001 OPĆINSKO VIJEĆE I OPĆINSKI NAČELNIK
GLAVA 00101 OPĆINSKO VIJEĆE I OPĆINSKI NAČELNIK
PROGRAM 1001 OPĆINSKO VIJEĆE I OPĆINSKI NAČELNIK
Za program općinskog vijeća i općinskog načelnika osigurana su sredstva u iznosu 527.500,00 kuna, a koja će se utrošiti na naknade predstavničkom i izvršnom tijelu, troškove promidžbe i informiranja, odvjetničke usluge, ugovore o djelu, reprezentaciju, rashode protokola i vijenaca, članarine, javnobilježničke pristojbe, ostale nespomenute rashode, nagrade za Crveni križ, sve troškove vezane uz hortikulturu, financiranje političkih stranaka, sponzorstva udrugama, financiranje mjera za poticanje rješavanja problema stambenog pitanja mladih obitelji, na rad vijeća nacionalnih manjina, izbore i poticanje seoskog turizma.

PROGRAM 1002 KAPITALNA ULAGANJA
Za program kapitalnih ulaganja osigurana su sredstva u iznosu 1.285.100,00 kuna, a koja će se utrošiti za nabavu postrojenja i opreme, dodatna ulaganja na građevinskim objektima, izgradnju pješačkih staza,  rekonstrukciju i adaptaciju Galerije Hlebine, izgradnju staza na groblju, izgradnju turističke infrastrukture, rekonstrukciju ulaza na groblje i rekonstrukciju pješačkog ulaza u Galeriju Hlebine.

RAZDJEL 002 JEDINSTVENI UPRAVNI ODJEL
GLAVA 00201 JEDINSTVENI UPRAVNI ODJEL
PROGRAM 1003 FINANCIRANJE OSNOVNIH AKTIVNOSTI
Za ukupan rad Jedinstvenog upravnog odjela predviđena su sredstva u iznosu 477.500,00 kuna koja obuhvaćaju plaće zaposlenih u Jedinstvenom upravnom odjelu, materijalne rashode (uredski materijal, plin, voda, energija i sl.), rashode za usluge (poštanske usluge, usluge telefona, usluge tekućeg i investicijskog održavanja, intelektualne usluge i sl.), sitni inventar i financijske rashode.

RAZDJEL 003 DRUŠTVENE, SOCIJALNE I DRUGE DJELATNOSTI
GLAVA 00301 ODGOJ I OBRAZOVANJE
PROGRAM 1004 PREDŠKOLSKI ODGOJ
Za predškolski odgoj osigurana su sredstva u iznosu 357.000,00 kuna, a obuhvaća materijalne rashode Dječjeg vrtića „Igra“ u iznosu 15.000,00 kuna, troškove financiranja Dječjeg vrtića „Igra“ u iznosu od 330.000,00 kuna, troškove servisa i registracije vozila u iznosu 10.000,00 kuna te troškove sufinanciranja jaslica i Podravskog sunca u iznosu 12.000,00 kuna. Predviđena su sredstva za izgradnju jaslica u iznosu 1.700.000,00 kuna.

PROGRAM 1005 OBRAZOVANJE
Za obrazovanje predviđena su sredstva u iznosu 65.000,00 kuna, a obuhvaćaju osnovno obrazovanje sa sufinanciranjem udžbenika, pomoći školi, sufinanciranjem prehrane učenika u iznosu 20.000,00 kuna, kapitalna ulaganja na PŠ Hlebine u iznosu 30.000,00 kuna, srednjoškolsko obrazovanje sa sufinanciranjem udžbenika u iznosu 5.000,00 kuna, i visokoškolsko obrazovanje za isplatu božićnice redovnim i izvanrednim studentima u iznosu 10.000,00 kuna. 


GLAVA 00302 SOCIJALNA SKRB
PROGRAM 1006 SOCIJALNA SKRB
Unutar ovoga programa predviđena su sredstva u iznosu 214.000,00 kuna, a obuhvaćaju naknade za rodilje, naknade za troškove ogrjeva, Božićne i Uskrsne pakete, prehranu učenika, sufinanciranje odvoza otpada, sufinanciranje Kluba Mariška, jednokratne novčane pomoći oboljelim osobama i druge jednokratne novčane pomoći, naknade za rodilje, dječje darove za maskembal i Nikolinje i financiranje redovne djelatnosti Crvenog križa i drugih humanitarnih udruga u iznosu 124.000,00 kuna,  i izdaci za projekt Zaposli pa pomozi koji se odnosi na troškove plaća gerontodomaćica u iznosu 90.000,00 kuna.


GLAVA 00303 ZAŠTITA I SIGURNOST
PROGRAM 1007  ORGANIZIRANJE I PROVOĐENJE ZAŠTITE I SPAŠAVANJA
Za ovaj program planirana se sredstva u iznosu 147.000,00 kuna; raspoređuju na financiranje rada Hrvatske gorske službe spašavanja – stanica Koprivnica i planske dokumentacije u iznosu 12.000,00 kuna, te financiranje zaštite od požara u iznosu 130.000,00 kuna.

GLAVA 00304 OSTALE DRUŠTVENE DJELATNOSTI
PROGRAM 1008 OSTALE DRUŠTVENE DJELATNOSTI
Sredstva planirana za realizaciju ovog programa iznose 165.000,00 kuna, a raspoređuju se na redovnu djelatnost udruga u kulturi  - Udruga hlebinski slikari i kipari naive u iznosu 11.000,00 kuna, za sportska društva i klubove s područja Općine Hlebine u iznosu 104.000,00 kuna, sukladno njihovim prijavljenim potrebama i Programu javnih potreba u sportu, i za kapitalnu pomoć Župi Svete Katarine Hlebine u iznosu 50.000,00 kuna.


RAZDJEL 004 KOMUNALNO GOSPODARSTVO 
GLAVA 00401 KOMUNALNO GOSPODARSTVO
PROGRAM 1009 ODRŽAVANJE KOMUNALNE INFRASTRUKTURE
Za održavanje komunalne infrastrukture predviđena su sredstva u iznosu 961.900,00  kuna, a obuhvaćaju sanaciju odlagališta otpada i nabavu spremnika za otpad u iznosu 169.000,00 kuna, održavanje groblja i javnih površina u iznosu 114.500,00 kuna, kupnju opreme za održavanje groblja i javnih površina u iznosu 7.000,00 kuna, održavanje nerazvrstanih cesta i poljskih putova i vodotoka u iznosu 146.500,00 kuna, održavanje i potrošnju javne rasvjete u iznosu 99.900,00 kuna, rekonstrukciju javne rasvjete u iznosu 263.000,00 kuna, ostale komunalne poslove u iznosu 70.000,00 kuna, plaće zaposlenih na javnim radovima u iznosu 29.000,00 kuna i zdravstvene, veterinarske i laboratorijske usluge u iznosu 63.000,00 kuna.

PROGRAM 1010 IZGRADNJA KOMUNALNE INFRASTRUKTURE 
Za ovaj program planirana su sredstva u iznosu od 300.000,00 kuna, a obuhvaćaju sufinanciranje izgradnje sustava kanalizacije u iznosu 300.000,00 kuna.


ZAKLJUČAK
Ovaj Vodič za građane izrađen je zbog izgradnje međusobnog povjerenja koje treba voditi aktivnijem uključivanju građana u proces upravljanja, a time i do unaprijeđenja funkcioniranja lokalne samouprave.










V. VAŽNI KONTAKTI I KORISNE INFORMACIJE

OPĆINA HLEBINE	OPĆINSKA NAČELNICA
Trg Ivana Generalića 1						BOŽICA TRNSKI
48 323 Hlebine							Mob: 098/9952-282
Tel.: 048/836-139						E-mail: opcinahlebine@gmail.com 
E-mail: opcinahlebine@gmail.com



Na web stranici Općine Hlebine www.hlebine.hr dostupne su informacije o radu Općinske uprave, obavijesti, natječaji, akti, kontakti i ostalo.
Vaša pitanja, primjedbe i prijedloge možete slati poštom na gore navedenu adresu ili na e-mail adresu: opcinahlebine@gmail.com 

